《丹青阁》
宋代·王伯大

杰阁岧峣估碧苍，菊花时节此持觞。
市声一段隔秋水，桥影半空横夕阳。
挺挺霜筠排壑立，涓涓石溜引山长。
人言绝顶多奇观，安得闲身宿上方。

作者简介：（?—1253）福州人，字幼学，号留耕。宁宗嘉定七年进士。知临江军，赈荒有法。理宗朝历枢密副都承旨兼右司郎中，进对言天下大势，请帝反省，改善朝政，又极论边事。淳祐八年累官参知政事。寻罢知建宁府。